యాప్‌ ద్వారా డ్రైవర్‌ సేవలు!
- 'డ్రైవర్జ్‌' మొబైల్‌ యాప్‌ ఆవిష్కరణలో సంస్థ సీఎండీ
నవతెలంగాణ,వాణిజ్యవిభాగం : మీకు తగిన సమయంలో, మీ బడ్జెట్‌లో కావాల్సిన కారు డ్రైవర్‌ కోసం ఇక ఎక్కడెక్కడో వెతుకాల్సిన అవసరం లేకుండా హైదరాబాద్‌కు చెందిన టెక్నాలజీ అధారిత సొల్యూషన్‌ ప్రొవైడింగ్‌ కంపెనీ నెక్స్ట్‌ డ్రైవ్‌ ట్రాన్స్‌పోర్టేషన్‌ అండ్‌ సర్వీసెస్‌ ప్రైవేట్‌ లిమిటెడ్‌ తాజాగా మొబైల్‌ అప్లికేషన్‌ 'డ్రైవర్జ్‌'ను ఆవిష్కరించింది. ఈ యాప్‌ ద్వారా డ్రైవర్‌ను ఎంచుకోవచ్చని ఆ సంస్థ సీఈవో అండ్‌ మేనేజింగ్‌ డైరెక్టర్‌ హితాచంద్ర కనపర్తి తెలిపారు. బుధవారం హైదరాబాద్‌లో ఏర్పాటు చేసిన మీడియా సమావేశంలో ఆయన మాట్లాడుతూ మరింత సౌలభ్యాన్ని కోరుకునే కొన్ని వేల మంది కార్ల యజమా నుల అవసరాలను ఇది తీర్చనుందన్నారు. ఈ అప్లికేషన్‌ ద్వారా నెల, వారం, రోజు, గంట కాల వ్యవధితో సేవలందించే డ్రైవర్లను ఎంచుకోవ చ్చన్నారు. పూర్తిస్థాయి రిక్రూట్‌మెంట్‌ ధ్యేయంతో ఉన్న నెక్స్ట్‌ డ్రైవ్‌ జూన్‌ 2017 చివరి కల్లా మొత్తం 350 వ్యక్తిగత నియామకాలు చేపట్టాలని నిర్దేశించుకుందన్నారు.
మీ స్నేహితులకు రికమెండ్ చెయ్యండి